**JINA:………………………………………......NAMBARI YA USAJILI:…………………**

**SAHIHI YA MTAHINIWA:………………………..............TAREHE:……………………..**

**FASIHI: 102/3**

**KARATASI 3**

**MUDA:SAA 2½**

 **MTIHANI WA MWISHO WA MUHULA WA PILI 2024**

**KIDATO CHA NNE**

 **MAAGIZO KWA WATAHINIWA**

*• Andika jina lako, shule na nambari ya mtihani kisha utie sahihi katika*

*nafasi ulizoachiwa hapo juu.*

*• Jibu maswali manne pekee.*

*• Swali la kwanza ni la lazima.*

*•Maswali hayo mengine matatu yachaguliwe kutoka sehemu nne zilizobaki*

 *yaani Tamthilia,Riwaya,Hadithi Fupi na Fasihi Simulizi.*

*• Usijibu maswali mawili kutoka sehemu moja*

*• Majibu yote lazima yaandikwe kwa lugha ya Kiswahili pekee*

***KWA MATUMIZI YA MTAHINI PEKEE***

|  |  |  |
| --- | --- | --- |
| **Swali** | **Upeo** | **Alama** |
| **1** | **20** |  |
|  | **20** |  |
|  | **20** |  |
|  | **20** |  |
| **JUMLA** | **80** |  |

**SEHEMU YA A: USHAIRI (ALAMA 20)**

**LAZIMA**

Na ujenge nyumba yako, jingi jasho likuoshe,

Ufyeke, upime na uweke nguzo,

Kisha paa uweke na ukandike,

Siku nyingi bila kuingiliwa na mgeni hutakaa.

Wataanza kutalii mpaka mende usiku,

Nje na ndani ya nyumba watazunguka,

Bila woga, bila ruhusa ulichonacho watakula,

Masalia yatakuwa yako, ijara ya kaziyo.

Na nyingi dawa uweke, nyumba nzima uihame,

Ukae nje nzima siku usubiri,

Wazima wamelala ukirudi usiku,

Vichwa vigumu hawafi mende rahisi.

Kifo cha mende sharti miguu juu

Kichwa ukikanyage kipasuke usikie,

Na kisha wengine usiku mchana uwasake.

Mpaka watakapokwisha. Usiseme nao.

**Maswali**

(i) Hili ni shairi la aina gani? (alama 1)

(ii) Eleza **muundo** wa shairi hili (alama 3)

iii) Eleza jinsi mshairi alivyoutumia **uhuru** wake katika utunzi wa shairi hili. (alama 4)

 iv)Taja mbinu **mbili za lugha** alizotumia mshairi na uzitolee mifano. (alama 4)

 v)Andika **ubeti wa tatu** kwa lugha nathari. (alama 4)

 vi)Eleza **ujumbe** wa mshairi. (alama 2)

 vii)Toa mfano mmoja wa mshororo **mshata**. (alama 1)

 viii)Kichwa gani kinaliafiki shairi hili? (alama 1)

**SEHEMU YA B:TAMTHILIA**

**BEMBEA YA MAISHA (TIMOTHY M. AREGE)**

Jibu swali la 2 au 3

2.‘’ Lakini ndiyo tabia yenu wanawake.Miaka inaposonga kama hivi mnatuona kama...kama…kama vile tambara bovu.’’

a. i)Yaweke maneno haya katika **muktadha** wake. (Alama 4 )

 ii)Tambua mbinu **mbili** za kimtindo katika dondoo. (Alama 2)

 b) Fafanua **umuhimu wa msemaji** katika kujenga ploti. (Alama 4)

c) **Utamanduni** huthaminiwa sana na jamii ya tamthilia ya Bembea ya Maisha. Jadili ukweli wa kauli hii kwa kutoa mifano **kumi** mwafaka tamthiliani. (alama 10)

3.Beni:Afadhali hao.Mjukuu wangu hatofautishi kondoo,mbuzi na mbwa.Wote hao kwake yeye ni mbwa!(*wanacheka wote)*

Yona: Inachekesha.

***Swali***

Mazungumzo haya kati ya Beni na Yona yanabainisha tofauti iliopo kati ya suala la *usasa na ukale*. Kwa kutoa mifano **kumi** inayoonyesha usasa na **kumi** inayoonyesha ukale,linganua masuala haya. (alama 20)

**SEHEMU YA C: RIWAYA**

**NGUU ZA JADI:*CLARA MOMANYI***

*Jibu swali la 4 au 5*

4.“Naweza kuoa wakati wowote na idadi yoyote ya wanawake.”

(a)Weka dondoo hili katika **muktadha** wake. (alama 4)

(b)Tambua **maudhui** katika dondoo hili. (alama 4)

(c)Kwa kutoa mifano **kumi na miwili** mwafaka kutoka riwayani,onyesha jinsi maudhui uliyotambua hapo juu(4b) yalivyoshughulikiwa na mwandishi. (alama 12)

5. **Tamaa na ubinafsi** ni baadhi ya masuala makuu yaliyoshughulikiwa kwa mapana na marefu na *Clara Momanyi* katika riwaya yake ya *Nguu za Jadi*. Kwa kutoa mifano mwafaka riwayani thibitisha ukweli wa kauli hii. (alama 20)

**SEHEMU YA D :HADITHI FUPI**

***MAPAMBAZUKO YA MACHWEONA HADITHI NYINGINE***

*Jibu swali la 6 au 7*

**WINNIE NYARURI OGENCHE:SABINA**

6.Maneno ya ripota huyo yalimwiingia Ombati maskioni yakasalia huko.Hayakufika akilini.Mwalimu mkuu alipenya kwenye umati uliokuwa umeanza kuwa mkubwa na kumtaka Ombati awaelekeze alikokuwa Sabina .Kabla ya Ombati kuwajibu,Sabina alifika nyumbani amevaa rinda kuukuu huku harufu ya samadi inamvuka.Watu waliokuwa wakimngoja walimzoa juujuu na kuanza kuimba tena. Ombati aliwafurusha wageni waliokuja kumwoa Sabina pamoja na mifugo wao.Baada ya kufanya hivyo,alijiunga na Sabina kuhojiwa na kupigwa picha.Alijitanua jinsi alivyotunukiwa kumlea mwana mwepesi masomoni.

a)Eleza umuhimu wa mhusika Sabina katika **kukuza hadithi husika**. (alama 6)

b)Kwa kutoa mifano mwafaka kutoka kifunguni,onyesha **aina nne za taswira**zilizojitokeza. (alama 4)

c)Fafanua **changamoto** zinazokabili jinsia ya kike kwa mujibu wa hadithi hii.

 (alama 10)

**YUSSUF SHOKA HAMAD: *Mzimu wa Kipwerere***

7.“…Kabla mwanamke yule hajakiwasha kile kibatari,nilijitokeza mle mvunguni na maguo yangu meupe kama ya maiti nikaangua mwangwi mkali mfano wa parapanda ya siku ya kiama.”

(a)Yaweke maneno haya katika muktadha wake. (Alama 4)

(b)Fafanua umuhimu wa mandhari katika dondoo hili. (Alama 4)

(c)Fafanua mbinu za kimtindo katika dondoo hili. (Alama 2)

(d)Onyesha jinsi itikadi ilivyomwezesha *mlinda mzimu na wahenga waliotukuka* kuwafanya wanakijiji kuogopa na kuamini mzimu wa Kipwerere kiasi cha kutofanya mzaha na maeneo yale ambayo mzimu uliotea.. (alama 10)

**SEHEMU YA E: FASI HI SIMULIZI**

***Swali la nane***

8. a) Ulumbi ni nini? (alama 2)

ii) Ulumbi hutekeleza **majukumu** gani katika jamii?. ( alama 6)

 iii) Eleza **vipengele sita** vya kuzingatia katika uchanganuzi wa hadithi. (alama 6)

b) Eleza namna ambavyo hadhira huhusishwa katika uwasilishaji wa fasihi simulizi. ( alama 6)